MATERYAL PARA SA TITSER NG KASAYSAYA N NG MG A BA N A L SA MG A HU L IN G A RA W: 181 5 -18 46 - L ESSO N 18: ANG PAGPAPALAYAS SA MGA BA NA L M UL A SA MI SS O U RI Ang Pamilya Hendricks sa Quincy, Illinois Basahin ang sumusunod na kuwento tungkol sa pamilya Hendricks ayon sa salaysay ni Elder Jeffrey R. Holland ng Korum ng Labindalawang Apostol: "Sa gitna ng matinding kaguluhan sa Missouri na maglalagay sa Propeta sa Piitan ng Liberty at makita ang libu- libong Banal sa mga Huling Araw na itinaboy mula sa kanilang tahanan, si Sister Drusilla Hendricks at ang kan- yang asawang lumpo, si James, na binaril ng mga kaaway ng Simbahan sa Labanan sa Ilog Crooked, ay dumating kasama ang kanilang mga anak sa isang mabilisang hinukay na lungga sa Quincy, Illinois, na kanilang titirhan sa buong tagsibol ng nakapanlulumong taong iyon. "Sa loob ng dalawang linggo ang mga Hendricks ay nasa bingit ng matinding gutom, at mayroon na lamang silang isang kutsarang asukal at isang platito ng arinang mais. . . . Gumawa si Drusilla ng lugaw mula rito para kina James at sa mga bata, para matipid ito hanggang sa abot ng kanyang makakaya. Nang ang munting alay ay kinain ng kanyang nagugutom na pamilya, hinugasan niya ang lahat, nilinis ang kanilang maliit na lungga sa abot ng kanyang makakaya, at tahimik na naghintay na mamatay. "Hindi nagtatagal matapos niyon, napatayo si Drusilla sa tunog ng bagon. Ito ay ang kanilang kapitbahay na si Reuben Allred. Sinabi nito na nadama niya na sila ay wala nang makain, kung kaya sa kanyang paglalakbay sa bayan ay nagpagiling siya ng isang sakong butil upang gawing arina para sa kanila. "Hindi nagtagal ay dumating si Alexander Williams na may dalang dalawang bayong ng pagkain sa kanyang balikat. Sinabi niya kay Drusilla na naging lubhang abala siya ngunit may ibinulong sa kanya ang Espiritu na ang pamilya ni 'Brother Hendricks' ay naghihirap, kaya itinigil ko ang lahat ng aking ginagawa at [patakbong] nagpun- ta' [Drusilla Doris Hendricks, "Historical Sketch of James Hendricks and Drusilla Doris Hendricks," Church Archives, Salt Lake City, 14- 15]" (Jeffrey R. Holland, "A Handful of Meal and a Little Oil," Ensign, Mayo 1996, 31). Anong mga alituntunin ang matututuhan natin mula sa talang ito? Basahin ang sumusunod na pahayag ni Pangulong Thomas S. Monson (1927-2018): "Ang pinakamatamis na karanasan sa buhay na alam ko ay ang madama ang isang pahiwatig at kumilos ayon dito at kalaunan ay malaman na iyon ang katuparan ng panalangin o pangangaila- ngan ng isang tao" (Thomas S. Monson, sa William R. Walker, "Sundin ang Propeta," Liahona, Abr. 2014, 24). Kailan kayo kumilos ayon sa pahiwatig mula sa Espiritu Santo at inakay na tulungan ang isang nangangailangan?